वी.पी. ले समाजवादी नीतिमा कृषि क्षेत्रको विकासमा मौलिक परिवर्तन, सामाजिक कल्याणकारी कार्यक्रमको कार्यान्वयन, बेरोजगारी समस्या समाधान, आय वितरणमा रहेको असमानताको अन्त्य र स्रोत र साधनको समान वितरणलाई महत्त्व दिएका छन्। नेपाली जनताको जीवन सुखद र भविष्य समुन्नत रहन सक्नुपर्छ भन्ने दृष्टिकोणलाई महत्त्व दिँदै वी.पी. ले भनेका छन्- “मेरो जस्तै आर्थिक हैसियत प्रत्येक नेपालीलाई १५ वर्षभित्र बनाउने छु, प्रत्येकको आङमा लुगा होस्, खानका लागि अन्न होस्, एउटा घर होस्, गोठमा भैँसी, गाई होस्, औषधीमूलो गर्न पाओस्, शिक्षाको उचित अवसर मिलोस्, अनुहारमा खुसी र ओठमा हाँसो आओस्।”
